पटना. बिहार के सीवान कोर्ट में 6 से 9 साल की उम्र के तीन लड़के रेप का आरोप लगने के बाद कोर्ट में सरेंडर करने पहुंचे। वकील ने जज को केस समझाया। जज ने तीनों बच्चों को फिलहाल, बेल पर रिहा कर दिया है। तीनों पर पास्को एक्ट के तहत केस दर्ज है। विक्टिम आरोपियों की कजिन है। फैमिली खुद लेकर आई कोर्ट...

- मामला सीवान जिले के मुस्तफाबाद का है। तीनों लड़कों पर हमउम्र कजिन ने रेप का आरोप लगाया। लड़की एक हफ्ते पहले मां के साथ केस दर्ज कराने गई थी।

- पुलिस ने पास्को एक्ट के तहत केस दर्ज किया। पुलिस आरोपियों के घर पहुंची। उस वक्त बच्चे घर के बाहर ही खेल रहे थे। पुलिस इन्हें पहचान नहीं सकी और लौट गई।

- फैमिली को डर था कि पुलिस उन्हें परेशान करेगी। इसलिए शुक्रवार को बच्चों को कोर्ट में सरेंडर करा दिया।

- कोर्ट ने तीनों लड़कों को जमानत दे दी है।



बच्चों के वकील ने क्या कहा?

- आरोपी बच्चों के वकील मकसूद आलम ने कहा, “बच्चों पर पुरानी रंजिश की वजह से उनकी आंटी ने बेटी से रेप का झूठा आरोप लगाया है। यह बच्चों को फंसाने की साजिश है। दोनों परिवार एक घर में रहते हैं। इनके बीच विवाद कई साल पुराना है।”

लड़की के बयान पर दर्ज हुआ केस

- महिला थाने की इंचार्ज पूनम कुमारी ने कहा, “पीड़ित लड़की मां के साथ थाने आई थी। उसने सारी बात बताईं थीं। उसके के बयान पर एफआईआर दर्ज की गई थी। अभी मेडिकल रिपोर्ट की जानकारी नहीं है। फिलहाल, बाहर हूं। एफआईआर देखने के बाद ही कुछ बता सकती हूं।”